section_heading: Opis
paragraph_text: U dolini Côa nalazi se 16 lokaliteta na prostoru od 17 km donjeg toka rijeke Côa. Stotine ploča s prikazom tisuća životinjskih figura (oko 5.000) predstavljaju izvanredan sklop paleolitske umjetnosti iberijskog poluotoka na otvorenom. One su najbolji prikaz ikonografskih tema i organizacije paleolitske špiljske umjetnosti koja je primijenjena na otvorenom prostoru i pomaže nam bolje razumjeti cijeli paleolit.